
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

ГР. БУРГАС
ДОКЛАДНА  ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС
       Относно: Промяна в числеността на персонала за осигуряване медицинско обслужване на децата в новооткрито учебно заведение 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Със Заповед № РД-14-219 от 20.12.2016 г. на Министъра на образованието и науката е открито ново общинско Основно училище „Александър Георгиев – Коджакафалията“ със седалище и официален адрес: гр.Бургас, ул.„Юрий Венелин“ № 2, което ще функционира от новата учебна 2017/2018 г. 
В учебното заведение ще бъдат обучавани в целодневна форма на обучение 150 деца на възраст от 5 до 11 години.
Съгласно Наредба No 3 от 27 април 2000 г. за здравните кабинети в детските заведение и училищата (обн.,ДВ,бр.38 от 9 май 2000 г.; изм.,бр.83 от 10 октомври 2000 г.) Община Бургас следва да осигури медицинско обслужване за целия период на пребиваване в учебното  заведение.
С оглед на това, до приемане на Бюджет 2018 е необходимо да бъде осигурена медицинска сестра - 1 щатна бройка във функция „Здравеопазване“- местна дейност 437 „Здравен кабинет в детски градини и училища“, считано от 01.09.2017 и финансиране в размер на 3 600 лв. за заплати и осигуровки на медицинската сестра за периода 01.09.2017-31.12.2017 г. 
Съобразно разпоредбата на чл.21, ал.1, т.2 от ЗМСМА, в компетенциите на Общинския съвет е да одобри структурата на общинската администрация и общата численост на лицата, работещи в нея, по предложение на кмета на общината.

Сегашната структура на администрацията и нейната численост са одобрени с решение по т.1 от Протокол № 23 от 31.01.2017 г. на Общински съвет – Бургас.
Във функция „Здравеопазване“- местна дейност 437 „Здравен кабинет в детски градини и училища“ се създава 1 щатна бройка, считано от 01.09.2017 г.
С оглед на изложеното и на основание чл. 21, ал. 1, т. 2 и т. 5 от Закона за местното самоуправление и местната администрация, предлагам Общински съвет – Бургас да приеме следните

Р Е Ш Е Н И Я :
1.  ОДОБРЯВА разкриването на една щатна бройка в местни дейности – функция „Здравеопазване“, дейност 437 „Здравен кабинет в детски градини и училища“  за обслужване на новото общинско основно училище „Александър Георгиев – Коджакафалията“, считано от 01.09.2017 г.
2. ОДОБРЯВА сумата в размер на 3 600 лв. за Бюджет 2017, за заплати и осигуровки на медицинска сестра в ОУ „Александър Георгиев – Коджакафалията“
ДИМИТЪР НИКОЛОВ

Кмет на Община Бургас

